# Zápisnica zo stretnutia Rady školy pri ZŠ s MŠ M.R.Štefánika, Grösslingová 48, Bratislava zo dňa 15.10.2015

Prítomní: 9 prítomných členov Rady školy podľa prezenčnej listiny

hosť: Mgr. Mária Hronská, riaditeľka školy

Program: 1. Správa o výsledkoch výchovno–vzdelávacej činnosti za školský rok 2014/2015

 2. Správa o výsledkoch hospodárenia školy za rok 2014

 3. Ročné vyhodnotenie koncepčného zámeru školy

4. Inovovaný školský vzdelávací program v školskom roku 2015/2016, rámcové učebné plány a disponibilné vyučovacie hodiny,

 5. Rôzne

1.

- členovia Rady školy boli o výsledkoch čiastočne informovaní už v júni 2015 na svojom zasadnutí,

- predmetná správa bude k dispozícii na web stránke školy [www.zsgrosslingova.sk](http://www.zsgrosslingova.sk) v časti: dôležité dokumenty- hodnotiace správy.

- na stretnutí pani riaditeľka skonštatovala, že pribúda počet žiakov so špeciálnymi výchovno-vzdelávacími požiadavkami, na škole bolo v danom školskom roku 36 žiakov s danými požiadavkami, z toho 12 bolo integrovaných; na škole pôsobí špeciálny pedagóg,

2.

- uvedená správa je súčasťou správy o výsledkoch a podmienkach výchovno-vzdelávacej činnosti školy a po vyjadrení stanoviska zriaďovateľa bude k dispozícii na web stránke školy v časti dokumenty,

- v minulom školskom roku sa na škole uskutočnili 2 inšpekcie v termínoch:

 10.-13.02.2015 – tematická inšpekcia v ŠKD,

 10.-17.02.2015 – komplexná štátna školská inšpekcia, výsledok pre školu: „veľmi dobrá úroveň“,

3.

- pani riaditeľka predniesla správu o vyhodnotení ročného plnenia koncepčného zámeru školy, ktorý sa realizuje v súlade s jeho cieľom – premeny tradičnej školy na školu moderného a rodinného typu,

4.

- Rada školy bola informovaná o využití disponibilných hodín, o inovovanom učebnom pláne, ktorý je v tomto školskom roku platný pre 1. a 5.ročník

5.

- pretrvávajú problémy s kapacitou školskej jedálne, zriaďovateľ pripravuje rozšírenie jedálne, v súčasnosti prebieha obhliadka budovy a finančná kalkulácia nákladov dvoch návrhov riešenia rozšírenia jedálne:

- Výstavba výťahu do MŠ, deti MŠ by jedli v priestoroch MŠ, podmienka: premiestnenie vzduchotechniky,

- Terajší podchod na školský dvor pri školskej jedálni upraviť na priestory a prepojiť s jedálňou, podmienka: nový podchod by bol vybudovaný na mieste terajšej garáže (priestor zubnej ambulancie by bol zachovaný),

* pripravuje sa zateplenie časti budovy školy a oprava fasády,
* dopravné značenie pred budovou školy bolo vyriešené (značka na ceste + tabuľa pred školou), je potrebné označiť zákaz státia v podchode medzi budovami (stojace autá v podchode blokujú dopravu na/z parkoviska školy).

Zapísala: Mária Zanechalová

Dňa 16.10.2015